जनकपुर : मैथिली भाषाक साहित्यकार स्वर्गीय भुवनेश्वर पाथेयके मृत्यु परान्त पार्वती पुरस्कारसँ रविदिन एक समारोहबीच सम्मान कएल गेल अछि । पाथेयक कनिया कौशिल्या पाथेय ओ पुरस्कार ग्रहण कएलन्हि । मैथिलीक साहित्यकार डा. रामदयाल राकेश अपन माता पार्वती देवीके नाम परओ पुरस्कार स्थापना कएने छथि । पुरस्कारमे पाँच हजार नगद आ प्रमाणपत्र रहल छल । पुरस्कार वितरण समारोहमे वक्तासभ मुहदेखिकऽ मुगवा बाटएके परम्पराके त्यागएके माँग कएलन्हि । मैथिलीमे पाँच सात गोटे मात्र काज नहि करैत अछिहुनके सभके मात्र अवसर नहि देल जाए कहैत अवसरके अन्य व्यक्ति लग सेहो पहुँचाबएके उल्लेख कएलन्हि । कार्यक्रममे प्रमुख अतिथिके आसनसँ बजैत वरिष्ठ पत्रकार राजेश्वर नेपालीस्वर्गीय पाथेयके योगदानके चर्चा करैत ओ मैथिलीके अमूल्य निधि छलथि उल्लेख कएलन्हि । मैथिली विकासक लेल सेहो एहन व्यक्तित्व सभके स्मरण राखए पडत हुनक कथन छल । मैथिली पुरस्कार कोषक अध्यक्ष अयोध्यानाथ चौधरी पार्वती पुरस्कारके विद्यापति पुरस्कारसँ सेहो बडका पुरस्कार रहल चर्चा करैत निजी स्तरसँ केओ एहि क्षेत्रमे लगानी करैत अछि ओ बहुत महत्वपूर्ण योगदान रहल उल्लेख कएलन्हि । डा. आशा सिन्हा मैथिलीक विकासक लेल महिला सभके प्रोत्साहन करबाक आवश्यकता उपर जोड देलन्हि । वरिष्ठ साहित्यकार डा. रेवती रमण लाल स्वर्गीय पाथेय जाहि स्तरके कवि छलथि नेपालमे मैथिली लिखबएवाला कमे लोक रहल चर्चा कएलन्हि । पाथेयके मैथिली मे रचना नहि करथि ताहि लेल बेर बेर हतोत्साह करबाक प्रयास भेल जानकारी दैत एहिसँ हुनका पर कोनो प्रभाव नहि पडल तेँ ओ अमर रहल ओ कहलन्हि । नेपाल पत्रकार महासंघ धनुषाक अध्यक्षरामअशिष यादव मैथिलीके विकासक लेल सम्भावना प्रयाप्त रहितो ओकरा उपयोग नहि कऽ पाबि रहलप्रति चिन्ता व्यक्त कएलन्हि । साहित्यकार सभके मनोबल बढाबएवाला योजनासभ आनए मैथिलीके आन्दोलनी संस्था सभके ओ सल्लाह देलन्हि । मैथिली विभागक प्रमुख परमेश्वर कापडिके सभापतित्वमे सम्पन्न ओ समारोहमे पार्वती प्रतिष्ठानक संरक्षक डा. रामदयाल राकेश, जनकपुर नगरपालिकाक पूर्व उपमेयर असगर अली, कवि रुद्रनारायण झा मडै, कानून व्यवसायी युगल किशोर निधि, प्राध्यापक जर्नादन मण्डल, रेडियो मिथिलाक सम्पादक सुजीत कुमार झा, सीमाञ्चलक सम्पादक उपेन्द्र भगत नागवंशी, समाज विकास पथक प्रमुख सत्यनारायण साह सहितक वक्ता सभ बाजल छलथि । (रिर्पोट : सुजीत कुमार झा)